JUMAL KÕNELEB
Tere! Kas sulle tundub mõnikord, et Jumalaga ei saa üldse ühendust?
Hüüad, nutad ja püüad igal moel ühendust saada,
aga ühendus on katkenud.
Kuidas sellega on? Kas meil on ühendus Jumalaga?
Kui sulle tundub, et sul puudub ühendus,
kuigi oled usklik,
tahan sind täna julgustada - meil kõigil on ühendus Jumalaga!
Selle saate nimi on "Jumal kõneleb".
See nimi ei tule sellest,
et alati, kui Jan ja Joy räägivad, hakkab Jumal kõnelema.
Kas ei hakka? - Ei hakka. - Tõepoolest mitte.
Selle saate nimi on "Jumal kõneleb" seetõttu,
et Jan ja Joy tahavad öelda, et Jumal tõesti kõneleb.
Ta on elav Jumal,
kes tahab, rohkem, kui midagi muud, olla meiega ühenduses.
Meil on siis ühendus Jumalaga.
See muutis minu usuelu täiesti,
kui leidsin elava ühenduse elava Jumalaga.
Küsimus pole religioonis, ega usulises praktikas.
Küsimus on elavas usus elavasse Jumalasse.
Johannes räägib sellest minu arust väga kenasti oma esimeses kirjas.
Ta ütleb kohe esimese Johannese kirja alguses nii:
"Mis algusest peale on olnud, mida me oleme kuulnud,
mida me oleme oma silmaga näinud, mida me oleme vaadelnud
ja mida meie käed on katsunud - seda me kuulutame Elu Sõnast."
Johannes räägib seega sellest,
mida ta on näinud, kogenud ja kuulnud.
Ta on seda oma silmaga näinud.
Ta ei räägi teooriast, vaid tõelisest.
"Jah, Elu on saanud avalikuks, ja me oleme näinud
ja me tunnistame ja kuulutame teile igavest elu,
mis oli Isa juures ja on saanud meile avalikuks."
Kas pole imeliselt öeldud?
"Mida me oleme näinud ja kuulnud, seda me kuulutame ka teile,
et teilgi oleks osadus (ühendus) meiega.
Meie osadus on osadus Isaga ja tema Poja Jeesuse Kristusega.
Ja me kirjutame seda, et meie rõõm oleks täielik."
Nagu Joy juba ütles, on me saate nimi "Jumal kõneleb",
sest Jumal tahab olla meiega ühenduses.
See on meie suurim rõõmu põhjus nii usuelus ja argipäeva keskelgi.
Meil on ühendus Jumalaga, kes tõesti tahab ja on meiega koos,
elab meie sees ja me võime olla Temaga ühenduses.
Sellest ju Johannes räägibki.
Me võime mõelda tagasi aastale 1800.
Siis polnud veel telefone.
Polnud mingit otseühendust nendega, kes ei viibinud minu lähedal.
Kuidas saab ilma telefonita ühendust kaugel oleva isikuga?
Siis pidi kirja kirjutama ja saatma
ning kunagi ei saanud olla päris kindel kas see jõuab kohale.
Siis pidi vastust ootama. Kas tuleb vastu mingit elumärki?
See võttis aega ja oli päris pikk protsess.
Mõnel kristlasel võib olla selline suhe Jumalaga.
Nad saadavad oma palved kuhugile avakosmosesse või õhku,
ega saa kunagi olla kindlad, kas nad saavad üldse mingi vastuse.
Kas keegi üldse saab teate kätte?
Saadan selle välja heas usus, et sellest ehk on mingitki abi.
Aga kas see sõnum jõuab kohale või mitte?
Siinkohal sobib näitena öelda, et meiegi oleme saanud sõnumeid.
Tänu teile kõigile,
kes olete võtnud ühendust ja saatnud meile tagasisidet.
Meile tohib saata tagasidena nii kiitust kui kriitikat.
Meile tohib saata eestpalvesoove.
Täna saime just kirja,
isegi perekonnanimi on peaaegu õigesti kirjutatud.
Seda ongi keeruline õigesti kirjutada!
Oleme selle kirja kaudu ühenduses.
Võimalik, et saatja on vanem inimene.
Tänapäeval saadetakse ju harva kirju.
Me oleme saanud kirja ja lubame sellele ka vastata.
Me kindlasti vastame.
Võibolla tunned, et su palved ei tõuse laest kõrgemale.
Hüüad ja otsid Jumalat. Loodad, et Ta kunagi vastab.
See on raske. Väga rakse.
Aga siis leiutati telefon! - Me pole veel selleni jõudnud!
Ma tahtsin veel rääkida ühest asjast.
Lisaks kahtlusele, kas Jumal kunagi vastab,
võid tunda ka, et palvetad küll, aga ei tea, milline vastus tuleb.
Kas see vastus on hea või halb?
Sul pole tõelist ühendust Jumalaga.
Pole usaldust, et Jumal kuuleb ja Tema vastus on hea.
Jumal soovib meile paremat, kui lootusetud hüüded kosmosesse
ja seejärel lootmine, et ehk vastus ühel päeval tuleb.
Meil on midagi paremat.
Sest siis leiutati telefon. - Just nii.
Kes selle leiutaski? Ütle nüüd, direktorihärra!
Alexander Graham Bell leiutas telefoni.
Esimene telefon oli nagu toru.
Ühte torusse räägiti ja teist hoiti kõrva juures.
Kahju, et meil pole siin sellist näidata.
Tuli toru tõsta
ja paluda keskjaamaneiul ühendada end inimesega,
kellega soovisid saada ühendust.
Korraga oli võimalus saada otseühendus inimesega,
kellega soovisin olla kontaktis ja kes ei elanud mu läheduses.
Ometi oli meie vahel alati keskjaamaneiu.
Pidin rääkima keskjaamaneiule, kellega ma tahan ühendust saada.
See oli sellegipoolest esimene kord,
kui suutsin olla otseühenduses ja sain luua isikliku kontakti.
Inimene vastab teisel pool ja ma kuulen, et seal on keegi.
See inimene räägib minuga otse.
Olen kohanud ka usklikke,
kes arvavad, et me vajame ikka veel keskjaamaneiu abi.
Nagu me ei saaks ise olla ühenduses Jumalaga
ja vajame keskjaamaneiut,
kelle kaudu võime olla ühenduses Jumalaga.
See võib olla näiteks pastor.
Kui keskjaamaneiul on hea tuju, siis võibolla ta ühendabki kõne.
Hiljuti üks inimene helistas ja palus abi.
Küsisin: "Kas palvetame koos?"
Tema vastas: "Palveta sina, Issand kuuleb sind paremini!"
Nagu mina oleks keskjaamaneiu, kelle kaudu palved liiguvad.
Ka see aeg on minevik.
Teisalt on meie võitlemistes vahel hädaolukordi ja kriisisituatsioone.
Siis me vajame üksteist. Vajame pastorit, kogudust
ja usklikke sõpru, kes võivad julgustada ning tõsta.
Nendega koos tohime palvetada.
Me ei mõtle seda, et ei tohiks paluda teistelt abi
või helistada, kui oled sattunud hätta.
Me võime tõesti kanda teineteist, aidata ja tõsta üles.
See on meie ülesanne. - Tõepoolest!
Minu jutu mõte on see,
et Jumal ei kuule ühe inimese palveid rohkem kui teiste omi.
Me muidugi tohime vajada ja toetuda teineteisele.
Selles on sul täiesti õigus!
Kuid telefone arendati edasi ja keskjaamaneiut polnud enam vaja.
Igasse koju veeti omad telefonikaablid -ja liinid.
Igasse koju jõudis oma telefon, saadi personaalne telefoninumber
ja telefoniraamatud, millest neid numbreid sai leida.
Tänapäeval pole isegi telefoniraamatuid.
Kõike vaadatakse interneti kaudu.
Ma ei pea enam kasutama keskjaamatöötaja abi -
tõstan ise toru ja helistan ise otse sellelel inimesele,
kellega ma tahan rääkida.
Kas sa mäletad sellist telefoni? - Ikka, meil oli ka kodus selline.
Ma mäletan ka seda ketta keerutamist
ja mäletan isegi oma kodunumbrit.
66 - 221 - See on stiilne!
Kas sul on ka see kodus veel alles?
See on nagu antiik juba, aga meie lapsepõlves oli selliseid.
Teistsuguseid ju ei olnudki.
Jan, kas me oleme vanaks jäänud? - Oleme kahjuks küll.
Ka see on hea võrdpilt. See on juhtmega telefon.
Ei saa helistada igalt poolt, peab minema selle telefoni juurde.
Nagu telefoniputkadegagi - kas sa neid veel mäletad?
Ka neid ei kasuta inimesed enam tänapäeval.
Omal ajal pidi aga minema kindlasse kohta, et ühendust saada.
Tahan siinkohal julgustada kogudusse minema,
kui tunned, et vajad koguduse osadust.
Seal võid tunda Jumala ligiolu ja see on väga imeline.
Samas on tähtis meeles pidada, et Jumal on kogu aeg meiega koos.
Me ei pea olema teatud kohas, et Ta kuuleks meid paremini.
Nagu mõnes kohas oleks levi parem.
Meil on kogu aeg ühendus Jumalaga.
Mõnikord tundub, et peab sõitma ühelt suurelt konverentsilt teisele
ja ainult suurüritustel on võimalik Jumalaga kohtuda.
Aga Issand on meiega kogu aeg koos.
Pärast telefone tulid mobiilid. - Kas jõuame nüüd tänapäeva?
Tulid mobiilid, mida võib taskusse pista.
Nüüd on veel lihtsam saada inimestega ühendust.
Nüüd võin helistada, millal tahes, kuna mul on mobiil alati kaasas.
Kui olime väikesed, polnud kellelgi mobiiltelefone.
Kui läksin sõprade juurde kuhugile,
pidin õhtul koju tulema ja kui bussist maha jäin,
siis ma ei saanud emale helistada, sest mul ei olnud mobiili.
Pidin kuidagi ise välja mõtlema, kuidas ma nüüd koju pääsen.
Ei saanud ühendust võtta.
Tänapäeval võib lastele igal ajal helistada.
Kui sa seenemetsa eksisid, oli sul õnneks mobiil kaasas.
Eksisite pealegi pastoriga koos seenemetsa ära!
Kuigi pastoril oli nii uhke GPS...
Õnneks leidsime väljapääsu.
Aga vihma hakkas sadama ja asi oli päris dramaatiline.
Tegelikult oli päris hirmus.
Õnneks olid meil mobiilid ja saime sinuga ühendust võtta.
Ma tulin teile lõpuks järele.
See ongi tänapäeva sõnum:
aeg on suhtes Jumalaga siirduda mobiilsesse ajastusse!
Siis on keskjaamaneiud ja muud abiväed üsna lähedal.
Iga mobiili kaudu, mitte ainult nutitelefonide kaudu,
on meil alati otseühendus. Kui pole just liinid segi läinud...
See on hea võrdpilt sellest, kuhu Jumal soovib meid jõudvat.
Otseühenduseni, mille läbi oleme alati osaduses Temaga.
Selline ühendus on olnud võimalik juba üle 2000 aasta.
Jeesuse lunastustöö kaudu
on meil otseühendus kõige pühamaga.
Samamoodi, nagu telefonid on arenenud,
areneb pidevalt ka meie suhe Jumalaga.
Mida rohkem seda praktiseerime, mida rohkem Temaga aega veedame,
mida enam loeme Piiblit, uurime Püha Vaimu abil Tema Sõna,
palume, et Püha Vaim tuleks lugemise ajal Piibli sõnumit avama,
mida rohkem seda harjutame, seda lihtsamaks see kogu aeg saab.
Seda selgemini oskame eristada, millised on minu enese mõtted
ja mille kaudu Jumal päriselt tahab mind julgustada või juhatada.
See muutub aastatega lihtsamaks, kui ma ei anna alla ja harjutan.
Praktika käigus õpime eristama head halvast.
Piibel ütleb sedasi.
Ka minu ühendus sinuga muutub kogu aeg paremaks.
Muidugi. Me õpime teineteist paremini tundma
ja see teeb asja lihtsamaks. - Mul saab asi paremini käppa.
Mina aga usaldan, et sa tõesti tahad mulle head.
Ma ei pea enam kartma, et sul on halvad tagamõtted varuks.
Siis ma rahunen maha. - Aitäh. Minuga on samamoodi.
Ma olen selles mõttes võimatu, et ma ei vasta alati telefonile.
Ma lülitan selle välja, kui ma palvetan
ja kiirel ajal ma ei vasta. Mulle ei meeldi alati vastata.
Mõned inimesed ei mõista seda.
Tänapäeval peaks nagu kogu aeg olema kättesaadav.
Kas Jumal on selline, et lülitab vahel telefoni välja?
Kas Ta väsib mu juttudest?
Eriti, kui olen mitu korda toonud neid samu asju Ta ette?
Kas tal saab kõrini minu virisemisest ja kaeblemisest?
Ei. See ongi hea uudis!
Piibel ütleb, et Jeesuse ristitöö kaudu
on meil julgus minna sisse kõige pühamasse paika.
Me pääseme Jumala ligiollu.
Tahtsin öelda ka seda,
et pole vaja minna kuhugile "telefoniputkasse",
sest meie sees ongi telefoniputka.
Piibel ütleb nii:
"Kas te ei tea, et teie ihu on teis oleva Püha Vaimu tempel,
kelle te olete saanud Jumalalt,
ning et teie ei ole iseenese päralt?"
Püha Vaim elab meie sees.
Jumal ei ole kaugel, Ta on lähemal kui keegi teine.
Ta elab meie sees. Ta on kogu aeg meie sees.
Me oleme Tema tempel. Ta elab meie sees.
Loomulikult on meil siis ka ühendus Temaga.
Jumala juures on see imeline.
Joy tahab vahel olla päris omaette rahus.
Mina talun paremini sagimist ja võin olla melu sees päev otsa.
See ei väsita mind ja on minu jaoks loomulik.
Jumal on alati kättesaadav. Ta on alati meie lähedal.
Temal on alati aega.
Võime minna alati tema juurde, ükskõik, millises meeleolus oleme.
Sel pole üldse vahet. Ta võtab meid alati vastu.
See puudutab minu südant väga.
Ma ei pea teesklema midagi, ma ei pea tseremoonitsema,
võin minna otse Tema juurde ja kasvõi nutta, kui on nututuju.
Võin viia Ta ette oma raskused ja väljakutsed.
Ta kuulab ära ja on alati minu lähedal.
Ja veel parem on see, et Tema oskab aidata.
Aamen. Nii see on.
Tema teab alati, mida peaks või tasuks teha.
See on sarnane hädaabinumbrile helistamisega.
Sealt saab ju alati abi.
Issandal on nagu palvetelefon, millelt saab alati päris õiget abi.
Psalmis 121:1 laulab Taavet hästi:
"Ma tõstan oma silmad mägede poole, kust tuleb mulle abi?
Abi tuleb mulle Issanda käest, kes on teinud taeva ja maa.
Ei ta lase su jalga vääratada, ei su hoidja tuku.
Vaata, ei tuku ega jää magama see, kes Iisraeli hoiab.
Issand on su hoidja,
Issand on su varjaja su paremal käel.
Päeval ei pista sind päike ega kuu öösel.
Issand hoiab sind kõige kurja eest, tema hoiab sinu hinge.
Issand hoiab su minemist ja su tulemist nüüd ja igavesti."
Imelised sõnad! Tema ei tuku ega jää magama.
Tema ei lase minu jalal vääratada. Tema on teinud taeva ja maa.
Ta on nagu kaitsev varjaja mu paremal käel.
Loen veel Psalmi 123:2
"Vaata, otsekui sulaste silmad vaatavad oma isandate käte peale,
otsekui teenija silmad vaatavad oma emanda käte peale,
nõnda vaatavad meie silmad Issanda, meie Jumala peale,
kuni tema meile armu annab."
Psalm 34:11
"Noored lõvidki väsivad ja on näljas;
aga kes Issandat otsivad, neil ei puudu mingit head."
Issanda otsijatel ei puudu mingit head.
Rääkides ühendusest Jumalaga, pole küsimus mingis teoorias.
Vähemalt minu elus pole küsimus mingis teoorias.
See pole lihtsalt mingi tarkus. See on päris tõeline ühendus.
Joy kirjeldas hästi, et see ei tekkinud päeva pealt.
Jeesus ei ilmunud mu voodi ette, et anda mulle teada,
et võin nüüd olla koos Temaga igal päeval.
Pean iga päev astuma ususamme.
Pean uskuma, et Ta tahab olla minuga koos.
Pean uskuma, et ma võin kuulda ja Ta räägib minuga Sõna kaudu.
Mida rohkem seda teen,
seda selgemini usun sellesse ja seda selgemini ma ka kuulen.
See on tõeline ühendus.
Uskumatult hea, kui Ta räägib!
Just eile Ta julgustas mind meie koolitöö osas.
Ma tõin selle Ta ette
ja Ta julgustas ning rääkis, mida Tema on mõelnud.
See tõstab üles. On nii võrratu, kui Ta räägib!
Ta räägib otse südamesse.
See on hämmastav, et Tal on minu jaoks aega.
Seda viisi, kuidas Ta räägib, ei ole võimalik kirjeldada.
See on nii julgustav ja täis armastust.
Selle pärast me räägimegi sellest.
Mitte selleks, et sinust või minust saaksid paremad kristlased
või et evangeliseerimine oleks edukam.
Hoopis selleks, millest Johannes kirjutab oma esimeses kirjas:
"Et ka sinul oleks ühendus Jumalaga, kellega meil on ühendus."
Ta lisab, et siis saab meie rõõm täielikuks.
Mindki rõõmustab meeletult palju, kui ma koolilapsi vaatan
ja ka sel nädalal üks tüdruk rääkis sellest.
Tal oli klassikaaslasega probleeme ja ta rääkis siis, et palvetas eile
ning Issand rääkis talle, kuidas ta peaks tegutsema
ja kuidas ta saab selle suhte jälle toimima.
Ma olin hämmingus.
Räägi, mida Issand veel ütles!
Ta ütles: "Armastage üksteist! Näidake üksteisele oma armastust!
Igaühe süda vajab armastust!"
Kas ta ütles nii? Mul ei tulnudki kohe meelde.
"Meie südamed on katki ja vajavad armastust.
Kui jagate üksteisele armastust, siis on teil hea olla."
Me teame, et see sõnum on küll Piibliga kooskõlas.
Nagu sa ütlesidki - see on harjutamise asi.
Meie südamesoov on,
et igaüks meist usklikest võiks leida lähedase osaduse.
Kui selle leiad on sul imeline turvaline koht.
Loen laiendatud piiblitõlkest Matteuse evangeeliumist 7:7
See on imeliselt kirjutatud:
"Jätka palumist ja sulle antakse, jätka otsimist ja sa saad leidma.
Jätka koputamist ja uks avatakse sulle.
Sest igaüks, kes jätkab palumist, võtab ka vastu
ja see, kes jätkab otsimist, leiab.
Sellele, kes jätkab otsimist, avatakse uks."
Loomulikult on nii,
et kiire, 5-minutilise hädaabi palve palumine
ei aita suhet Jumalaga oluliselt areneda.
Kuigi olen seda praktiseerinud juba 25 aastat,
ei jää mu Issandaga olemise aeg lühemaks.
Ei ole nii, et nüüd saan viie minutiga hakkama.
See pole nii läinud.
Iga kord Tema ette minnes vajan ma teatud aega.
Tema ette minnes on pea täis muresid, vaevu ja maailma asju.
Läheb alati veidi aega enne, kui leiad rahu ja vaikuse.
Piiblit lugedes võib tunduda ka, et see on ikka sama igav tekst.
Mingid suguvõsa loetelud kogu aeg, mis ei ole kuidagimoodi abiks.
Kui ma aga muudkui jätkan, siis keskendumine edeneb
ja mulle hakkavad meenuma mõned kirjakohad
ja siis meenuvad paralleelkohad ning väljakirjutatud kohad.
Siis need kirjakohad hakkavad mind üles tõstma.
"See käibki hoopis nii! Issand, sa oled hoopis nii ütelnud!
See käib just minu olukorra kohta!"
Aga ma pean olema Temaga koos tunni,
et see hakkaks päriselt aitama ja annaks vabaduse ja rõõmu tunde.
Igaühel on ka oma viis palvetada.
Jeesus ütleb, et peaksime minema oma kambrisse ja panema ukse kinni.
See tähendabki, et peame saama olla rahus,
et me võiksime keskenduda.
Mitte pesta samal ajal nõusid, olles laste lärmamise keskel.
Loodetavasti on meil kõigil võimalik leida aega ja ruumi,
et saaksime olla rahus.
Tahan teid julgustada.
Olen saanud head tagasisidet oma esimeste raamatute kohta.
Ühe nimi on "Jumal on armastus"
ja teine on "Püha Vaim - Jumal meiega".
Need käsitlevad just neid teemasid,
kuidas võid leida lähedase ühenduse Jumalaga.
Soovitan neid soojalt! Mis sest, et ise seda ütlen.
Olen saanud väga head tagasisidet.
Keegi ütles, et esimest neist lugedes, ta nuttis
ja mõtles, kas Jumal võib tõesti olla nii hea?
Ma ütlen, et seda Ta on!
Neid võib kuue euro eest tellida.
Tellijad saavad üllatuskingina kaasa ka palveliniku.
Need on Ilpoise koguduses võitud palvelinikud.
Saime neid nii palju,
et saadame meeleldi kõigile, kes neid soovivad ja vajavad.
Kas palvetame lõpetuseks?
Tänu, Taevaisa,
et meil on otseühendus Sinuga Jeesuse Kristuse lunastustöö kaudu.
Tänu, Issand, et puudutad kõiki, kes nüüd igatsevad lähedast osadust.
Tänu, Püha Vaim,
et puudutad iga igatsevat südant oma armastuse ja soojusega!
Tänu, Püha Vaim, et Sa tõmbad meid kõiki endale lähemale,
nii et meil kõigil oleks ühendus Sinuga.
Murdugu kogu ebausk, murdugu hirmud, mured ja vaevad,
et armastus pääseks läbi, Jeesuse nimel!
Tänu, Issand, et puudutad igaühte
ja tänu, et meil kõigil
on võimalik pääseda lähedasse osadusse sinuga!
Jeesuse nimel, aamen.
Tahame tänada tagasiside eest, mida oleme saanud.
Seda tohib ikka juurde saata! Tohib saata ka palvesoove.
Loeme meeleldi ka palvevastustest. Aitame nii hästi, kui vaid suudame.
Kui soovid toetada TV7 tööd ja erinevate saadete tegemist,
võid helistada numbrile 900 1777 Kõne maksab Eestis 7 eurot.
Võid kasutada ka kontonumbreid, mida näed peagi ekraanil.
Ole õnnistatud Jeesuse nimel
ja tea, et Issand tõesti armastab sind tingimusteta!
TV7 annetustelefon: 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin